*Ezt pedig a Lélekről* (Szent Szellemről) *mondta, akit a benne hívők fognak kapni, mert még nem adatott a Lélek, mivel Jézus még nem dicsőült meg.* (Jn 7,39)

A folyó (folyam) példájának magyarázata ez az Igevers. A Szent Szellem gazdag kiáradásának feltételeként Jézus a földről való távozását nevezte meg, tehát szavai jövőbe mutató tartalmat hordoztak.

De megtörtént a megdicsőülés, a mennybe menetel és eljött pünkösd. Ma már nincs időbeni feltétele a Szent Szellem gazdag kiáradásának. Akik akkor hallgatták Jézus szavait, azok közül is sokan megtapasztalhatták a gazdag kiáradást és mindez ma is megtapasztalható.

A Szent Szellem a legfontosabb útitárs az életben. Tisztán látja a célt, ismeri az odavezető utat és tudja a „szükséges és elégséges menettempót” is. Rábízva magamat biztosan a mennyei célba érek. Ha megkéred Őt, téged is oda vezet. *Vadon Gyula*